**Szikszó Város Önkormányzat**

**Oktatási, Kulturális, Sport és Szociális Bizottság**

**Szám: SZ/254-7/2020.**

**JEGYZŐKÖNYV**

Készült: 2020. szeptember 28. napján 10.00 órakor a Szikszói Közös Önkormányzati Hivatal I. emeleti tárgyalójában megtartott Oktatási, Kulturális, Sport és Szociális Bizottság ülésén.

**Jelen vannak: Oktatási, Kulturális, Sport és Szociális Bizottság részéről**:

Mező István elnök

Gál Péter tag

Vécseyné Fedor Zsuzsanna tag

**Szikszói Közös Önkormányzati Hivatal részéről:**

Battáné dr. Tóth Zita jegyző

Juhász Lilla jegyzőkönyvvezető

Mező István a bizottság elnöke köszönti a jelenlévőket. Bejelenti, hogy az ülés határozatképes, azt megnyitja. Jegyzőkönyv hitelesítő személyére tesz javaslatot Vécseyné Fedor Zsuzsanna bizottsági tag személyében. Az Oktatási, Kulturális, Sport és Szociális Bizottság a jegyzőkönyv hitelesítőre tett javaslatot – 3 fő van jelen a szavazásnál – egyhangúlag 3 igen szavazattal elfogadta. A jegyzőkönyvet Juhász Lilla a Szikszói Közös Önkormányzati Hivatal dolgozója vezeti.

Mező István a bizottság elnöke javaslatot tesz az ülés napirendjére az alábbiak szerint:

NAPIREND:

1./ Ösztöndíj pályázat meghirdetése szikszói középiskolások és felsőoktatás nappali tagozatán képzésben résztvevők számára

2./ Tájékoztatás a polgármester 2020. évi szabadság igénybevételével kapcsolatban

Zárt ülés:

1./ Döntés díszpolgári címek és „Közösségért” díj adományozásával kapcsolatban

2./ Döntés az önkormányzati tulajdonban lévő szociális bérlakással kapcsolatban

* Egyebek

A bizottság a napirendre vonatkozó javaslatot – 3 fő van jelen a szavazásnál – egyhangúlag 3

igen szavazattal elfogadta és a fenti napirend szerint tartja ülését.

**NAPIREND:**

1./ Ösztöndíj pályázat meghirdetése szikszói középiskolások és felsőoktatás nappali tagozatán képzésben résztvevők számára

Mező István bizottsági elnök: ismerteti az előterjesztés tartalmát. A meghirdetés előtt át kell értékelni a pályázati kiírás tartalmi részét, mert a pályázat elbírálásakor rendszerint felmerülnek problémák. A mai nap folyamán a pályázat meghirdetéséről kell dönteni. Javasolja az előterjesztés elfogadását.

Egyéb hozzászólás, módosító javaslat nem volt, Mező István bizottsági elnök szavazásra teszi fel szóbeli előterjesztését, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 42/2020.(IX.28.) OKSB Határozat**

**Tárgy: Ösztöndíj pályázat meghirdetése szikszói középiskolások és felsőoktatás nappali tagozatán képzésben résztvevők számára**

Szikszó Város Önkormányzat Oktatási, Kulturális, Sport és Szociális Bizottsága javasolja a Képviselő-testületnek, hogy ösztöndíj pályázatot írjon ki szikszói középiskolások és felsőoktatás nappali tagozatán képzésben résztvevők számára az előterjesztés mellékletét képező tartalommal.

Felelős: a bizottság elnöke

Határidő: a következő bizottsági ülés

2./ Tájékoztatás a polgármester 2020. évi szabadság igénybevételével kapcsolatban

Mező István bizottsági elnök: az előterjesztést minden tag megkapta és elfogadásra javasolja.

Egyéb hozzászólás, módosító javaslat nem volt, Mező István bizottsági elnök szavazásra teszi fel szóbeli előterjesztését, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 43/2020.(IX.28.) OKSB Határozat**

**Tárgy: Tájékoztatás a polgármester 2020. évi szabadság igénybevételével kapcsolatban**

Szikszó Város Önkormányzat Oktatási, Kulturális, Sport és Szociális Bizottsága javasolja a Képviselő-testületnek, hogy fogadja el a polgármesternek a 2020. évi szabadsága igénybevétele kapcsán tett tájékoztatását.

Felelős: a bizottság elnöke

Határidő: a következő bizottsági ülés

- Egyebek

Mező István bizottsági elnök ezután zárt ülést rendel el, melyről külön jegyzőkönyv készül.

Jegyzőkönyv lezárva 10 óra 15 perckor.

Kmf.

Mező István Vécseyné Fedor Zsuzsanna

bizottsági elnök hitelesítő